Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 616

1. A porleválasztási technológiák áttekintése és a porleválasztó rendszerek ellenõrzési kötelezettségének (frakcióportalanítási hatásfok) jogszabályi bevezetése A porleválasztási technológiát alkalmazó tevékenységek esetében szükséges a filter alkalmasságának vizsgálatát elválasztani a kötelezõ mérések és adatszolgáltatások rendszerétõl. A hatékonyság ellenõrzésére a mainál gyakoribb idõközönként van szükség, definiált ellenõrzési módszertan és kijelölt szervezet által. A végrehajtáshoz jogszabály módosításra van szükség. A cél elérése érdekében: ki kell dolgozni a szükséges jogszabály-módosító javaslatokat. Felelõs: környezetvédelemért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedés költségkihatása: Az intézkedés költségvetési kihatása kb. 5 millió forint. Az ellenõrzés fokozása a személyi és tárgyi feltételek bõvítését igényli. Az intézkedés PM10 csökkentési potenciálja: A filter alkalmasságának sûrített ellenõrzése és szükség esetén történõ szankcionálása ösztönzõleg hathat a kibocsátók magatartására, így a PM10 kibocsátás csökkentésére. A sûrûbb ellenõrzés kényszer a megfelelésre, amellyel az ipari kibocsátások hatékonyan csökkenthetõk.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes